cometadata/datacite-titles-descriptions-related-identifiers huggingface dataset:
DOI: 10.14457/tu.the.2021.295
title: การนำเทคโนโลยีสารสนเทศมาใช้ในกระบวนวิธีพิจารณาความอาญาในชั้นศาล

description: ปัจจุบันปริมาณคดีอาญาเข้ามาสู่ศาลเพิ่มมากขึ้นอย่างรวดเร็ว ซึ่งไม่ได้เป็นอัตราแปรผันตรงกับอัตรากำลังของผู้พิพากษา เจ้าหน้าที่ธุรการ และอาคารสถานที่ ซึ่งในแต่ละปี มีคดีที่พิจารณาพิพากษาเสร็จไปเป็นจำนวนมาก แต่ก็มีอีกจำนวนหนึ่งที่ค้างพิจารณาพิพากษาอยู่อีก สำหรับระยะเวลาที่จะถือว่าคดีอาญาล่าช้า ยังคงไม่มีหลักเกณฑ์และกฎหมาย คำสั่ง ระเบียบ ที่กำหนดว่าคดีอาญาจะต้องดำเนินการให้แล้วเสร็จภายในระยะเวลาเท่าใด อย่างไรก็ตามแม้ศาลยุติธรรมจะมีมาตรการต่าง ๆ มาใช้เพื่อที่จะให้คดีที่อยู่ในศาลยุติธรรมเสร็จไปโดยเร็ว โดยใช้เทคโนโลยีสารสนเทศมาเพื่อดำเนินการต่าง ๆ ให้รวดเร็วขึ้น เช่น ด้านการให้บริการด้านข้อมูลในทางคดีแก่ผู้เสียหายหรือแก่จำเลยหรือญาติของจำเลย การส่งและการรายงานผลการส่งหมายเรียก การขอคัดถ่ายสำนวนคดีต่าง ๆ ในศาล การติดตามหรือเรียกพยานมายังศาลของเจ้าพนักงานตำรวจ การให้บริการด้านข้อมูลในทางคดีแก่ผู้เสียหายหรือแก่จำเลยหรือญาติของจำเลย การนัดสืบพยานในคดีที่ต่อเนื่อง การส่งหมายเรียกพยาน การส่งคำคู่ความทางไปรษณีย์ การขอประกันตัวผู้ต้องหา/จำเลย การยื่นฟ้องคดีอาญาของพนักงานอัยการ การออกหมายจับหมายค้น ด้านกระบวนการระหว่างพิจารณาของศาลตามขั้นตอนการดำเนินกระบวนการพิจารณาตาม ประมวลกฎหมายวิธีพิจารณาความอาญาในการดำเนินงานวิจัยครั้งนี้จะมุ่งเน้นการศึกษาเกี่ยวกับการนำเทคโนโลยีสารสนเทศ (Information Technology) มาใช้ในการดำเนินคดีอาญาในชั้นศาลตามประมวลกฎหมายวิธีพิจารณาความอาญาของไทยโดยศึกษาระบบเทคโนโลยีสารสนเทศที่จำเป็นทางอิเล็กทรอนิกส์ โดยจะศึกษาลักษณะโครงสร้างของข้อมูล (Data Structure) รูปแบบข้อมูลที่จำเป็น (Data Model) รวมทั้งขั้นตอนการทำงาน (Work Flow) ของคดีอาญา รวมถึงกฎหมาย ระเบียบ และข้อบังคับที่เกี่ยวข้อง เพื่อนำไปสู่การออกแบบโครงสร้างฐานข้อมูลที่เหมาะสม รวมไปถึงเสนอแนะแนวทางการพัฒนาการนำเทคโนโลยีสารสนเทศ (Information Technology) มาใช้ของคดีอาญาของศาลยุติธรรมต่อไปซึ่งผลการศึกษาจะนำเสนอปัญหาอุปสรรคและแนวทางพัฒนาระบบเทคโนโลยีสารสนเทศเพื่อสนับสนุนกระบวนการพิจารณาพิพากษาคดี และการบริหารจัดการคดีของศาลยุติธรรม ซึ่งจะทำให้การบริหารจัดการข้อมูลต่าง ๆ การพัฒนาบริการของศาลยุติธรรมเพื่อให้ประชาชนเข้าถึงได้ง่าย การบูรณาการระบบยุติธรรมให้มีการเชื่อมโยงแลกเปลี่ยนข้อมูลกันได้ และสามารถในการวิเคราะห์ข้อมูล (Data Analytics) ต่าง ๆ ในฐานข้อมูล โดยไม่ให้มีการกระทบกับสิทธิของผู้เสียหาย/จำเลยคำสำคัญ: เทคโนโลยีสารสนเทศเพื่อการดำเนินคดีในศาลอาญา, ระบบการพัฒนาด้านเทคโนโลยี, การดำเนินคดีอาญาที่รวดเร็วและมีประสิทธิภาพ
DOI: 10.14457/tu.the.2020.1330
title: ความสัมพันธ์ระหว่างสภาพการทำงานกับการคงอยู่ในงานของคนพิการในสถานประกอบการในจังหวัดลำพูน

description: การศึกษาเรื่อง “ความสัมพันธ์ระหว่างสภาพการทำงานกับการคงอยู่ในงานของคนพิการในสถานประกอบการในจังหวัดลำพูน” เป็นการศึกษาวิธีวิจัยแบบการวิจัยเชิงปริมาณเพื่อศึกษาความสัมพันธ์ระหว่างปัจจัยพื้นฐานกับความพึงพอใจในการทำงานของคนพิการและศึกษาความสัมพันธ์ระหว่างปัจจัยพื้นฐานและความพึงพอใจในการทำงานกับการคงอยู่ในการทำงานของคนพิการ คำนวณหาขนาดของกลุ่มตัวอย่าง โดยใช้หลักการของ ทาโร ยามาเน่ (Yamane, 1973) กลุ่มตัวอย่างคือ คนพิการที่เป็นพนักงานที่ทำงานในสถานประกอบการจังหวัดลำพูน จำนวนทั้งสิ้น 188 คน เป็นคนพิการที่มีอายุตั้งแต่ 18-65 ปี เป็นการวิจัยเชิงสำรวจโดยใช้เก็บรวบรวมด้วยแบบสอบถามการวิเคราะห์ข้อมูลนำมาแจกแจงความถี่ ร้อยละ ค่าเฉลี่ย ส่วนเบี่ยงเบนมาตรฐาน และสถิติเชิงวิเคราะห์ การทดสอบความเป็นอิสระต่อกันของสองประชากร และการหาค่าสัมประสิทธิ์สหสัมพันธ์แบบเพียร์สัน ข้อมูลทั่วไปของกลุ่มตัวอย่างพบว่า เป็นเพศชายมากกว่าเพศหญิง ช่วงอายุ 33-39 ปีมากที่สุด ส่วนใหญ่เป็นพิการทางการเคลื่อนไหว/ทางร่างกาย มีประสบการณ์ในการทำงาน ในหน่วยงานปัจจุบัน 1-3 ปี ผลการศึกษาพบว่า กลุ่มตัวอย่างมีความพึงพอใจของคนพิการต่อสภาพการทำงานในสถานประกอบการในภาพรวมในระดับปานกลาง และได้จัดลำดับความพึงพอใจของคนพิการต่อสภาพการทำงานมากที่สุด จำนวน 3 ด้าน ได้แก่ 1) ด้านค่าตอบแทนและสวัสดิการในการทำงาน 2) ด้านความพึงพอใจในงานที่รับผิดชอบ 3) ด้านการได้รับการยอมรับนับถือ ทั้งนี้ข้อมูลรายละเอียดของผลการศึกษาอยู่ในเนื้อหาของบทความวิจัยนี้แล้ว จากผลการศึกษา มีข้อเสนอแนะว่ากรมส่งเสริมและพัฒนาคุณภาพชีวิตคนพิการ กระทรวงการพัฒนาสังคมและความมั่นคงของมนุษย์ ควรส่งเสริมให้มีระบบหรือหลักสูตรต่างๆ ให้แก่คนพิการ เช่น การเตรียมความพร้อมก่อนปฏิบัติงาน การพัฒนาศักยภาพที่สอดคล้องการลักษณะงานและสภาพความพิการ ให้มีความพร้อมก่อนเข้าสู่ระบบการทำงานในสถานประกอบการ เพื่อให้คนพิการเกิดความพึงพอใจต่อสภาพการทำงานในสถานประกอบการต่อไป
DOI: 10.14457/tu.the.2021.296
title: ความมั่นคงในการทำงานของพนักงานจ้างเหมาทำความสะอาดในมหาวิทยาลัยธรรมศาสตร์

description: การศึกษาเรื่อง “ความมั่นคงในการทำงานของพนักงานจ้างเหมาทำความสะอาดในมหาวิทยาลัยธรรมศาสตร์” วัตถุประสงค์เพื่อศึกษาสภาพการทำงานและทัศนะต่อความมั่นคงในการทำงานของพนักงานจ้างเหมาทำความสะอาดในมหาวิทยาลัยธรรมศาสตร์ เก็บข้อมูลจากพนักงานจ้างเหมาทำความสะอาดในมหาวิทยาลัยธรรมศาสตร์ ท่าพระจันทร์ ศูนย์รังสิต และศูนย์ลำปาง จำนวนกลุ่มตัวอย่าง 127 คน ใช้แบบสอบถามเป็นเครื่องมือรวบรวมข้อมูล การวิเคราะห์ความสัมพันธ์และความแตกต่างของตัวแปรโดยใช้ t-test, F-test วิเคราะห์ความแปรปรวนทางเดียว (One-way ANOVA) และวิเคราะห์ความแตกต่างรายคู่โดยวิธี LSD ซึ่งกำหนดค่านัยสำคัญทางสถิติที่ระดับ 0.05 ผลการศึกษาดังนี้กลุ่มตัวอย่าง ร้อยละ 97.6 เป็นเพศหญิง อยู่ในช่วงอายุ 41-50 ปี ภาพรวมมีทัศนะต่อความมั่นคงในการทำงานอยู่ในระดับปานกลาง ผลการศึกษาพบว่า อายุงานที่แตกต่างกันมีความมั่นคงในการทำงานด้านสวัสดิการแตกต่างกันอย่างมีนัยสำคัญทางสถิติที่ระดับ 0.05 จำนวนบุคคลในอุปการะที่แตกต่างกันมีความมั่นคงในการทำงานด้านรายได้ ด้านสภาพแวดล้อมในการทำงาน และด้านความรู้สึกมั่นคงในการทำงานและความต่อเนื่องแตกต่างกันอย่างมีนัยสำคัญทางสถิติที่ระดับ 0.05 สภาพการทำงาน พบว่า การลาป่วย ลากิจ อุปกรณ์อำนวยความสะดวกและป้องกันอันตรายจากการทำงาน วิธีเดินทางและค่าใช้จ่ายในการเดินทาง ปริมาณงาน พื้นที่ที่รับผิดชอบ และโอกาสถูกสับเปลี่ยนโยกย้ายสถานที่ทำงานไปยังจุดอื่นๆ ที่แตกต่างกันมีความมั่นคงในการทำงาน ทั้ง 5 ด้าน แตกต่างกันอย่างมีนัยสำคัญทางสถิติที่ระดับ 0.05 ข้อเสนอแนะที่ได้จากการศึกษา บริษัทรับจ้างเหมาทำความสะอาด ควรพัฒนาความสัมพันธ์ระหว่างพนักงานกับผู้บังคับบัญชา โดยเฉพาะการเปิดโอกาสให้แสดงความคิดเห็นในเรื่องต่าง ๆ เช่น สวัสดิการที่ต้องการ ข้อเสนอแนะ ข้อเรียกร้อง ปัญหาที่เกิดจากการทำงานเพื่อนำไปสู่การปรับปรุงพัฒนางาน และการปรับสถานภาพการจ้างงานจากรับค่าแรงรายวันเป็นรายเดือน โดยพิจารณาประสบการณ์ ผลงาน ความประพฤติและระยะเวลาทำงานร่วมกับบริษัทร่วมด้วย
DOI: 10.14457/tu.the.2021.297
title: การจัดเก็บภาษีและค่าธรรมเนียมน้ำเพื่อประโยชน์ด้านการเกษตรและบรรเทาผลกระทบของภาวะน้ำแล้ง

description: ปัญหาภัยแล้งเป็นปัญหาที่ส่งผลกระทบต่อทรัพยากรน้ำของประเทศและการพัฒนาเศรษฐกิจของประเทศไทยมาอย่างยาวนาน ส่งผลให้รัฐบาลไทยต้องสูญเสียงบประมาณจำนวนมหาศาลเพื่อดำเนินการแก้ไขปัญหาภัยแล้งและบรรเทาผลกระทบที่เกิดขึ้น แต่ปัญหาภัยแล้งกลับยังคงสร้างความเสียหายให้กับภาคเกษตรกรรมของประเทศไทยซึ่งเป็นภาคส่วนที่มีการใช้น้ำมากที่สุด โดยเฉพาะพื้นที่เกษตรกรรมที่ไม่สามารถเข้าถึงแหล่งน้ำสาธารณะได้ซึ่งต้องใช้น้ำฝนในการทำเกษตรกรรมหลัก การมีอยู่ของแหล่งน้ำเพื่อสำรองน้ำไว้ใช้ทำเกษตรกรรมในช่วงที่น้ำขาดแคลนจะช่วยบรรเทาผลกระทบของภัยแล้งลงได้ และเป็นหน้าที่ของรัฐในการจัดทำบริการสาธารณะด้านน้ำเพื่อประโยชน์แก่ประชาชนในพื้นที่ซึ่งไม่สามารถเข้าถึงแหล่งน้ำสาธารณะให้มีแหล่งน้ำสาธารณะไว้ใช้สำหรับทำเกษตรกรรม ในขณะเดียวกันการจัดทำบริการสาธารณะด้านน้ำย่อมเป็นการสร้างภาระให้กับรัฐด้วยเช่นกัน การกำหนดราคาน้ำภาคเกษตรกรรมเป็นทางเลือกหนึ่งที่ช่วยให้รัฐมีรายได้ชดชดเชยรายจ่ายอันเป็นต้นทุนในการบริหารจัดการน้ำ เช่น ต้นทุนการจัดหาน้ำ ต้นทุนบริหาร และต้นทุนบำรุงรักษา อย่างไรก็ตามการเก็บค่าน้ำภาคเกษตรกรรมมักจะก่อให้เกิดความขัดแย้งกับผู้ประกอบอาชีพเกษตรกรรมเสมอ การเก็บค่าน้ำภาคเกษตรกรรมจึงควรต้องให้สอดคล้องกับหลักความเป็นธรรมเพื่อให้การชำระค่าน้ำภาคเกษตรกรรมเป็นที่ยอมรับและเกิดจากความเต็มใจของผู้ประกอบอาชีพเกษตรกรรมเป็นสำคัญ จากการศึกษาการกำหนดราคาค่าน้ำภาคเกษตรกรรมตามกฎหมายของต่างประเทศซึ่งเป็นประเทศเกษตรกรรมเช่นเดียวกันกับประเทศไทย พบว่า สาธารณรัฐประชาชนจีน ประเทศอินเดีย และรัฐแคลิฟอร์เนียของประเทศสหรัฐอเมริกา (USA) มีการบังคับใช้กฎหมายภาษีและค่าธรรมเนียมเรียกเก็บค่าน้ำภาคเกษตรกรรมจากแหล่งน้ำสาธารณะ ไม่ว่าจะเป็นแหล่งน้ำที่รัฐจัดทำขึ้นหรือแหล่งน้ำตามธรรมชาติ การเก็บค่าน้ำภาคเกษตรกรรมส่งผลให้เศรษฐกิจด้านเกษตรกรรมของแต่ละประเทศมี GDP ที่สูงขึ้น เนื่องจากสามารถลดต้นทุนในการบริหารจัดการน้ำลง และมีรายได้เพื่อนำไปใช้วิจัยและพัฒนาด้านเกษตรกรรมให้การทำเกษตรกรรมใช้น้ำในปริมาณที่ลดลงแต่ยังคงสามารถสร้างผลผลิตได้เพิ่มขึ้นวิทยานิพนธ์เล่มนี้จึงได้ศึกษาโครงสร้างภาษีและค่าธรรมเนียมน้ำของสาธารณรัฐประชาชนจีน ประเทศอินเดีย และรัฐแคลิฟอร์เนียของประเทศสหรัฐอเมริกา (USA) เพื่อเสนอแนะให้มีการตราพระราชบัญญัติภาษีน้ำขึ้นเป็นกฎหมายฉบับใหม่เพื่อเรียกเก็บค่าน้ำภาคเกษตรกรรมในรูปแบบภาษี และแก้ไขเพิ่มเติมพระราชบัญญัติทรัพยากรน้ำ พ.ศ. 2561 ให้มีบทบัญญัติเกี่ยวกับการเก็บค่าน้ำภาคเกษตรกรรมในรูปแบบค่าธรรมเนียม โดยกฎหมายทั้งสองฉบับจะต้องประกอบไปด้วยบทบัญญัติตามโครงสร้างทางภาษีและโครงสร้างทางค่าธรรมเนียม บทบัญญัติมอบอำนาจหน่วยงานส่วนท้องถิ่นเป็นผู้เรียกเก็บภาษีและค่าธรรมเนียมน้ำภาคเกษตรกรรม บทบัญญัติให้ประชาชนในท้องถิ่นมีส่วนร่วมบริหารจัดการน้ำในท้องถิ่น และบทบัญญัติอันเกี่ยวกับต้นทุนที่ต้องนำรายได้จากการจัดเก็บภาษีไปชดเชย
DOI: 10.14457/tu.the.2021.298
title: ความเป็นไปได้ในการนำหุ้นเข้าจดทะเบียนกับตลาดหลักทรัพย์โดยตรง

description: ตลาดทุน (Capital Market) ทำหน้าที่เป็นแหล่งกลางเชื่อมโยงโดยตรงระหว่างผู้ประกอบกิจการที่แสวงหาแหล่งเงินทุนกับนักลงทุนทั่วไป ซึ่งตลาดทุนเป็นกลไกหนึ่งที่สำคัญในระบบเศรษฐกิจของประเทศ ตลาดหลักทรัพย์ซึ่งเป็นส่วนหนึ่งของตลาดทุนจึงควรได้รับการพัฒนาและกำกับดูแลอย่างต่อเนื่องเพื่อดึงดูดผู้ประกอบกิจการให้เข้ามาเป็นบริษัทจดทะเบียนกับตลาดหลักทรัพย์ และสร้างความเชื่อมั่นให้กับนักลงทุนที่จะนำเงินมาลงทุนในตลาดหลักทรัพย์ ซึ่งจะก่อให้เกิดประโยชน์กับระบบเศรษฐกิจของประเทศเป็นอย่างมากการค้นคว้าอิสระฉบับนี้มุ่งศึกษาเกี่ยวกับการนำหุ้นเข้าจดทะเบียนกับตลาดหลักทรัพย์โดยตรง (Direct Listing) โดยศึกษาต้นแบบจากตลาดหลักทรัพย์นิวยอร์ค ประเทศสหรัฐอเมริกา ซึ่งเป็นวิธีที่บริษัทสามารถเข้าจดทะเบียนกับตลาดหลักทรัพย์ได้นอกเหนือจากวิธีเสนอขายหุ้นใหม่แก่ประชาชนทั่วไปเป็นครั้งแรก (Initial Public Offering) ที่เป็นวิธีหลักที่ประเทศไทยใช้อยู่ในปัจจุบัน ซึ่งกำหนดให้ผู้ประกอบกิจการต้องเพิ่มทุนด้วยการออกหุ้นใหม่เสนอขายกับประชาชน และกำหนดให้ผู้ประกอบกิจการต้องจัดจำหน่ายหุ้นผ่านผู้จัดจำหน่ายหลักทรัพย์ซึ่งมีค่าธรรมเนียมสูง อีกทั้งการกำหนดราคาหุ้นที่เสนอขายให้กับประชาชนยังกำหนดเป็นช่วงราคาซึ่งสำรวจจากนักลงทุนสถาบันเพียงบางกลุ่ม อาจไม่สะท้อนราคาหุ้นที่แท้จริงตามความต้องการของตลาด ทำให้เกิดความผันผวนของราคาในวันแรกของการซื้อขาย ข้อจำกัดข้างต้นอาจส่งผลให้ผู้ประกอบกิจการบางรายเลือกที่จะไม่เข้าจดทะเบียนกับตลาดหลักทรัพย์ซึ่งจะไม่เป็นผลดีกับการพัฒนาตลาดทุนจากการศึกษาพบว่า การนำหุ้นเข้าจดทะเบียนกับตลาดหลักทรัพย์โดยตรงสามารถทำได้ 2 รูปแบบ คือ แบบไม่ออกหุ้นแต่นำหุ้นของผู้ถือหุ้นเดิมออกขาย กับแบบออกหุ้นใหม่เสนอขายกับประชาชนโดยตรง ซึ่งทั้งสองรูปแบบสามารถช่วยผู้ประกอบกิจการประหยัดค่าใช้จ่ายที่ใช้ในกระบวนการจดทะเบียนไปได้มาก เนื่องจากไม่มีผู้จัดจำหน่ายหลักทรัพย์มาเกี่ยวข้องในกระบวนการจดทะเบียน จึงไม่มีค่าใช้จ่ายด้านค่าธรรมเนียมผู้จัดจำหน่ายหลักทรัพย์ซึ่งเป็นค่าใช้จ่ายที่สูงที่สุดในการจดทะเบียนกับตลาดหลักทรัพย์ด้วยวิธีเสนอขายหุ้นใหม่แก่ประชาชนทั่วไปเป็นครั้งแรก และการนำหุ้นเข้าจดทะเบียนกับตลาดหลักทรัพย์โดยตรงยังมีกลไกการกำหนดราคาหุ้นโดยการนำกลไกตลาดเข้ามาช่วยกำหนดราคาหุ้นในวันแรกของการซื้อขาย ทำให้ราคาหุ้นที่แท้จริงตามความต้องการตลาดถูกสะท้อนออกมาตั้งแต่วันแรกของการซื้อขาย สามารถช่วยลดความผันผวนทางด้านราคาของหุ้นได้ นอกจากนี้ยังพบว่า การนำหุ้นเข้าจดทะเบียนกับตลาดหลักทรัพย์โดยตรงมีกลไกและมาตรการกำกับดูแลเพื่อคุ้มครองนักลงทุนและประโยชน์สาธารณะเช่นเดียวกับการจดทะเบียนกับตลาดหลักทรัพย์ด้วยวิธีเสนอขายหุ้นใหม่แก่ประชาชนทั่วไปเป็นครั้งแรกดังนั้น ผู้เขียนจึงเห็นว่าควรนำวิธีการนำหุ้นเข้าจดทะเบียนกับตลาดหลักทรัพย์โดยตรงมาใช้บังคับในประเทศไทย เพื่อเพิ่มทางเลือกให้ผู้ประกอบการสามารถเข้าจดทะเบียนกับตลาดหลักทรัพย์ได้โดยไม่ต้องออกหุ้นใหม่ หรือออกหุ้นใหม่เสนอขายกับประชาชนโดยตรงซึ่งสามารถประหยัดค่าใช้จ่ายได้มากกว่าวิธีที่ใช้อยู่ในปัจจุบัน จึงเสนอให้มีการแก้ไขกฎเกณฑ์ลำดับรอง ได้แก่ ข้อบังคับตลาดหลักทรัพย์แห่งประเทศไทย เรื่อง การรับหุ้นสามัญหรือหุ้นบุริมสิทธิเป็นหลักทรัพย์จดทะเบียน พ.ศ. 2558 เพื่อรองรับการนำหุ้นเข้าจดทะเบียนกับตลาดหลักทรัพย์โดยตรงในประเทศไทย
DOI: 10.14457/tu.the.2021.300
title: Drivers of attitude & intention to adopt artificial intelligence of Vietnamese in the case of chatbot

description: In the past decades, Artificial Intelligence has become an immense technology field which aims to program computer systems to handle tasks that require human intelligence. One of its popular application fields is Chatbots, a computer software commonly deployed on Ecommerce platforms to assist with shoppers’ inquiries and optimize operational cost. Therefore, it is important to have Chatbot to be adopted by users to achieve service excellence, operational objectives and advance Chatbot functionalities further with big data. This study aims to discover and examine driving factors to attitude and adopting intention of Chabot at online shopping platforms in Vietnam. The research employed Unified Theory of Acceptance and Usage of Technology (UTAUT) and perspective from previous studies to propose a conceptual model to examine the influencing factors to attitude and adopting intention toward Chabot at online platforms. 511 valid responses are collected as input data for the analysis. The results from hypothesis testing demonstrate significant positive influence of Performance Expectancy (PE) and Effort Expectancy (EE) to Attitude toward using Chatbot. Attitude is also found as the strongest positive determinant to Chabot Adopting Intention (AI), followed by Facilitating Control while Perceived Risk is found to negatively affect Adopting Intention. Additionally, Social Influence (SI) does not show significant impact to the intention to use Chatbot. Additionally, it is also portraited that Adopting Intention are not significant different among groups of demographics factors of age, gender, income and experience. Based on the findings of the study, recommendations are presented to foster the advancement of Chatbot for online commerce in the future in Vietnam.
DOI: 10.14457/tu.the.2021.301
title: Business plan for part-time job searching service for students

description: The gig economy trend, which disrupted the traditional recruitment strategy of many organizations in the world from hiring full-time employees to outsourcing part-time workers, is now entering Thai labor market. The change to the new trend of recruiting temporary workforce has been driven by many factors, for examples, preferred flexible working hours in younger generations, technological advancements fostering the ease of job searching, unexpected recession of economy causing the dismissal of employees, etc.By studying the job searching service business in Thailand, there are only few competitors who have their main focus on part-time jobs and target student workers aged 15 or above, who are considered as important labor force with the total number of 1.52million students across 10 major commercial cities in Thailand.Moreover, from the study, the growth of Micro, Small and Medium Enterprises (MSME) sector is expected to grow after the recovery from the pandemic of covid-19 in 2022 with GDP MSME of 4.5%. Therefore, there is an opportunity for part-time job searching service for students to grow its business in Thai job market further in the future. And the project targets to approach the group of MSME employers in 10 major cities with approximately 1.32 million businesses.The project has its plan to develop the online platform in forms of a website and a mobile application which employers and student workers can use their mobile phones and other technological devices with internet connection to access and use the service anywhere and anytime. However, the project needs to carefully study the market, assess the business environment, conduct the marketing plan along with operational plan and financial plan before starting a business.In terms of investment, the founder will inject 4 million Thai baht and loan 2 million Thai baht from the Krung Thai Bank. This project will use 2,545,740 million Thaibaht as the initial investment for establishing the business. Then the income from subscription revenue model is expected to deliver a positive NPV of 5,060,325 million Thai baht, ROI (Return on Investment) of 20.99% with payback period in 1.67 years.
DOI: 10.14457/tu.the.2021.302
title: Factors affecting continuance intention towards non-bank e-wallet usage

description: With the technological advancements and the outbreak of COVID-19, more consumers, both buyers and merchants, are turning towards digital payments including the use of e-wallets. The study aims to investigate the determinants of continuance usage intention of non-bank e-wallets in Thailand based on the modified expectation-confirmation model. The variables examined include perceived usefulness, confirmation, trust, satisfaction, and continuance intention. This study uses a quantitative research approach to collect primary data from the current users of TrueMoney Wallet and Rabbit LINE Pay, the two leading non-bank e-wallet applications by the number of users.Results were that the majority of the sample population was female, aged between 35 and 44 years old, had a bachelor’s degree and was employed in private companies, receiving average monthly incomes from 20,001 to 40,000 baht. Most used TrueMoney Wallet, Rabbit LINE Pay and ShopeePay for online services and bill payment.The results of the hypothesis testing show that perceived usefulness, confirmation and trust have a significant positive influence on continuance intention with the effects on continuance intention partially mediated by satisfaction. Comparing TrueMoney Wallet and Rabbit LINE Pay users reveal no significance differences in all the factors studied: perceived usefulness, confirmation, trust, satisfaction and continuance intention.
DOI: 10.14457/tu.the.2021.303
title: A business plan for hotel & serviced apartments in Chanthaburi, Thailand

description: The Blue Water Vibe Hotel & Serviced Apartments Business Plan is intended to serve as a guideline for the expansion of the existing business, Water Vibe Hotel. Established in 2015, Water Vibe Hotel is located in Talat Subdistrict, Mueang Chanthaburi District, Chanthaburi province. With great location, architecture, service, and 7 years of experience, Water Vibe Hotel is now rated a 4-starhotel of Chanthaburi. However, the growth and expansion of the hotel is capped due to the limited number of available rooms of 40 and a 100 pax conference hall. This makes the hotel lose some of the potential customers due to insufficient accommodation and conference rooms to meet the needs of customers. On the other hand, when studying the demand for hotels and accommodation in Chanthaburi, it was found that the number of visitors and hotel occupancy rates in Chanthaburi have grown on a continuous basis, with an average growth of 9.93% and 9.29% per year, respectively. It is also likely to increase in the future as a result of the growth in the provincial agricultural industry and support from the government for both secondary city tourism projects, and the Eastern Economic Corridor (EEC) projects, etc. Considering the excessive demand and possible future growth of Chanthaburi’s hospitality industry, the Blue Water Vibe Hotel & Serviced Apartments project involves a newly built structure in the vicinity of the former Water Vibe Hotel building with the objective to expand the number of rooms and conference rooms to accommodate more users. The project will consist of 33 hotel rooms, 22 serviced apartments, and 3 conference rooms, in a 7-storey building, targeting Thais and foreign tourists and employees with middle to high income, who like to travel by themselves, as a couple, or in a group. Their objectives may be based on leisure or work-related. The Blue Water Vibe Hotel & Serviced Apartments business plan covers a comprehensive analysis of internal and external environment, industry trends, demands and needs of the guests, marketing strategies, accommodation management process, service control processes, human resource management, and financial strategies, in order to create a competitive advantage and to analyze the project’s feasibility.The feasibility study and financial plan of the Blue Water Vibe Hotel & Serviced Apartments revealed that the project requires an investment of 115,486,800 baht. In a base case, the net present value (NPV) was found to be 566,039,933 baht and the project's internal rate of return (IRR) was established at 48.62%, which is higher than the weighted average cost of capital (WACC) of 5.65% and a payback period of 5.7 years, thus, demonstrating the attractiveness and investment value of the project.
DOI: 10.14457/tu.the.2021.304
title: การศึกษาความเป็นไปได้ในการพัฒนาที่ดินบริเวณถนนทางหลวงจังหวัดหมายเลข 3281 ต.ท่าตูม อ.ศรีมหาโพธิ จ.ปราจีนบุรี

description: การศึกษาความเป็นไปได้ในการพัฒนาที่ดินบริเวณถนนทางหลวงจังหวัดหมายเลข 3281 ต.ท่าตูม อ.ศรีมหาโพธิ จ.ปราจีนบุรี บนที่ดินติดถนน ทล.3281 ขนาด 93-0-69.3 ไร่ ซึ่งมีแนวเขตพื้นที่ติดกับนิคมอุตสาหกรรม 304 ซึ่งมีผู้ถือครองปัจจุบันเป็นบุคคลธรรมดาที่มีความสนใจจะพัฒนาโครงการอสังหาริมทรัพย์บนที่ดินแห่งนี้ในรูปแบบบริษัทจำกัด จากการวิเคราะห์ปัจจัยทางด้านกฏหมาย, กายภาพทำเลที่ตั้ง และการตลาดของที่ดินพบว่าแนวทางที่เหมาะสมที่สุดในการพัฒนาคือ การแบ่งที่ดินในการพัฒนาออกเป็น 4 ส่วน และระบุประเภทอสังหาริมทรัพย์ที่เหมาะสมกับการพัฒนาในที่ดินเฉพาะส่วนนั้น ซึ่งสามารถเรียกชื่อโครงการนี้ทั้งหมดได้ว่า “โครงการ Varen Living Community Avenue” ซึ่งเป็นโครงการที่อยู่อาศัยประเภท Mixed Use โดยแบ่งโครงการย่อยออกเป็น Varen Avenue อาคารพาณิชย์, Vera Residence Serviced Apartment, Verona Ville บ้านเดี่ยว, Verona Villa ทาวน์โฮม ซึ่งสาเหตุที่จัดทำโครงการในลักษณะผสมผสานเนื่องจากแปลงที่ดินมีขนาดใหญ่ ที่ดินมีความต้องการในทิศทางหลักคือด้านพาณิชยกรรม และอยู่อาศัย โดยด้านพาณิชยกรรมจะไม่สามารถพัฒนาห้างสรรพสินค้าในทำเลได้เนื่องจากข้อกฏหมายด้านผังสีที่ดินสีม่วงที่เป็นเขตอุตสาหกรรม จึงจำเป็นต้องจัดรูปแบบการพัฒนาให้เป็นไปตามทิศทางการขยายของเมืองในทำเลแห่งนี้ สำหรับแนวทางที่เหมาะสมที่สุดในการพัฒนาที่ดินที่สามารถเริ่มดำเนินการได้ทันที คือ การก่อสร้างอาคารพาณิชย์เพื่อขาย โครงการ Varen Avenue เฉพาะที่ดินส่วนติดถนนทล.3281 ขนาด 14-3-50.6 ไร่ จำนวน 141 ยูนิต แบบบ้านอาคารพาณิชย์สูง 3.5 ชั้น หน้ากว้าง 4 เมตร พร้อมที่จอดรถส่วนกลาง 115 คัน ราคาขายต่อยูนิตเริ่มต้น 4.42 บาท เนื่องจากอาคารพาณิชย์เป็นประเภทอสังหาฯที่มีศักยภาพและความต้องการของตลาดรองรับสูงที่สุดภายในทำเลขอบเขตการศึกษาปัจจุบัน โดยพัฒนาโครงการแห่งนี้ในรูปแบบที่เน้นการใช้สอยเชิงพาณิชยกรรมผสมผสานกับความต้องการในการอยู่อาศัย และเก็บที่ดินส่วนอื่นไว้รอเวลาที่เหมาะสมเพื่อพัฒนาโครงการในเฟสต่อไป นั่นก็คือ Serviced Apartment และโครงการจัดสรรแนวราบเมื่อตลาดมีกำลังซื้อสูงมากพอจนรองรับ โครงการ Varen Avenue มีมูลค่าโครงการทั้งสิ้น 625,354,963.49 บาท โดยให้มูลค่าปัจจุบันสุทธิ(NPV) ของโครงการเท่ากับ 64,346,198.26 บาท และอัตราผลตอบแทนจากการลงทุน(IRR) ในส่วนของโครงการเท่ากับ 25.10% ซึ่งสูงกว่าต้นทุนเฉลี่ยของเงินทุน (WACC) ที่ 9.48% ดังนั้น โครงการอาคารพาณิชย์จึงมีความเหมาะสมในการลงทุน ส่วนโครงการอื่นๆในผังแม่บท พบว่ามีอัตราผลตอบแทนที่มากกว่าต้นทุนทางการเงินและมีความเหมาะสมที่จะลงทุนในอนาคตเช่นกัน โดยสามารถพิจารณาปัจจัยตลาดให้เหมาะสมกับสถานการณ์เพื่อลงทุนตามลำดับการศึกษาต่อไป